Şaristanê Grazî yê Avusturya de bi tewrbîyayîşê Wekîlê verênî yê HDPyî Ahmet Yildirimî Merkezê Komelê Demokratîkî yê Kurdan de kombîyayîşê şarî ame kerdene.
Kombîyayîş de Ahmet Yildirimî qisey kerd. Yildirim da zanayene ke qet yew mîsalo bîn ê tecrîdê vera Abdullah Ocalanî çin o û vat: ''Pêvînayîşê bi Rayberê Şarê Kurdî Ocalanî do seba pêro şaranê Rojhelatê Mîyanênî girîng û destpêk bo. Seba aramîya Tirkîya û Rojhelatê Mîyanênî ganî cade tecrîd bêro qedînayene û avûkatî şorê Îmraliyî.''
Yildirimî bale ante dewaya qefilnayîşê HDPyî ser û vat: ''Dewaya HDPyî huqûqî nîya sîyasî ya. Ma vera na dewa têkoşînê sîyasî danê. Eke HDP bêro qefilnayene zî no şar do bêalternatîf nêmano.''
